|  |  |
| --- | --- |
| **Latvijas Republikas Ministru kabineta sēdes protokols** | |
| 22.11.1997 | Nr. 65 |

2.§

Valsts fondētās pensiju shēmas veidošanas koncepcija

4713-k

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(R.Zīle, I.Subraba, V.Makarovs, J.Celmiņš, A.Poča, A.Sausnītis, E.Repše,

A.Gorbunovs, M.Šics, J.Kaksītis, V.Andrējeva, T.Jundzis, G.Krasts)

1. Pamatā akceptēt iesniegto koncepciju "Valsts fondētās pensiju shēmas veidošana".

Iesniegtajā koncepcijā izdarīt šādus precizējumus:

no galvenajiem pensiju kapitāla ieguldījumu veidiem svītrot akcijas un korporatīvos vērtspapīrus (obligācijas);

precizēt, ka 2.līmeņa pensiju līdzekļus pārvalda valstiskas institūcijas, bet nākotnē var iesaistīt arī privātos pārvaldītājus (saistot šo jautājumu ar virzību uz Eiropas savienību);

no garantijām pret uzkrātā pensiju kapitāla zaudēšanu svītrot c) apakšpunktu;

piedāvājumos par iespējamo zaudējumu pilnīgu vai daļēju segšanu apvienot otro un trešo apakšpunktu;

veidojot 2.līmeņa pensiju shēmu, pieņemt shēmas 3.administrēšanas variantu;

papildināt ar punktu, kurā būtu paredzēts, ka ekonomisko satricinājumu gadījumos valsts uzņemas līdzatbildību segt zaudējumus.

2. Finansu ministrijai:

2.1. divu nedēļu laikā precizēt darba grupas (izveidota ar Ministru prezidenta 1997.gada 20.jūnija rīkojumu nr.184) sastāvu un iesniegt attiecīgu Ministru prezidenta rīkojuma projektu;

2.2. piešķirt 2.punktā minētajai darba grupai no ministrijas līdzekļiem neparedzētiem gadījumiem līdz 10 tūkst. latu.

3. Izveidotajai darba grupai līdz 1998.gada 1.jūlijam iesniegt noteiktā kārtībā izskatīšanai Ministru kabinetā likumprojektu "Par fondētām valsts pensijām".